Cavendish suma la seva segona etapa al Giro d'Itàlia\nL'esprintador britànic torna a vèncer després de la jornada inicial gràcies a un gran treball del seu equip. Luca Paolini manté el liderat per quart dia consecutiu\nBarcelonaMark Cavendish (Omega Pharma-Quick Step) ha tornat a guanyar un esprint al Giro d'Itàlia, rematant la sisena etapa amb final a Margherita di Savoia. Igual que a la jornada inicial a Nàpols, ha acabat per davant d'Elia Viviani, la promesa italiana de l'equip Cannondale.\nEn el primer dels tres passos per meta hi ha hagut una caiguda massiva que ha dividit el pilot, quan ja havien atrapat els escapats Jack Bobridge (Blanco) i Cameron Wurf (Cannondale). Bradley Wiggins (Sky), que venia de reparar un problema mecànic, s'ha vist atrapat i el seu equip ha hagut de treballar de valent per a reintegrar-lo al gran grup.\nUn cop arribada la darrera volta, l'equip de Cavendish ha rebut regular com mai aquesta temporada els seus esforços i han col·locat l'excampió del món en una gran posició. Especialment el belga Gert Steegmans ha fet un gran llançament que ha anul·lat els de Cannondale i FDJ.\nGiro d'Itàlia, cinquena etapa:


Una espera espessa – Francesc-Marc Álvaro\nFrancesc-Marc Álvaro | Una espera espessa\npost-template-default,single,single-post,postid-7003,single-format-standard,mikado-core-2.0.4,mikado1,ajax_fade,page_not_loaded,,mkd-theme-ver-2.1,vertical_menu_enabled, vertical_menu_width_290,smooth_scroll,side_menu_slide_from_right,wpb-js-composer js-comp-ver-6.0.5,vc_responsive\n05 ago 2021 Una espera espessa\n«Tothom sap que Pedro Sánchez no acceptarà ni el referèndum pactat ni l’amnistia. Tothom sap que Junts sortirà i dirà: “Nosaltres ja ho dèiem”»\nAgost, la xafogor, la becaina agònica. Escolto entrevistes a dirigents de Junts en què repeteixen d’esma la poca fe que tenen en la taula de diàleg. Escolto els cupaires repetint -alegres i combatius- que s’oposen a l’ampliació de l’aeroport del Prat. Escolto la consellera Vilagrà repetint -amb mecànica aplicació- que la comissió bilateral Estat-Generalitat és insatisfactòria per bé que el calendari de les futures trobades serà intens. Tot agafa una consistència espessa. Tot sembla decisiu i banal alhora. Tot és llunyà, a la ciutat llunyana d’un altre país altre.\nAgost cau damunt les nostres testes a raig i el Govern sembla que va i que no va. Gimnàstica de manteniment. El Govern dissimula amb rigidesa les topades, hi posa silenciador, hi posa el faristol de les obvietats. Els consellers s’escolten uns als altres amb posat de fatiga crònica. Hem passat del xivarri que feia la presidència de Quim Torra al brunzit de Pere Aragonès i el seu estol. Gestió del drama: ERC vol normalitzar les relacions institucionals amb Madrid però no vol que sembli que tot és massa normal. Junts vol que Carles Puigdemont no quedi soterrat per la dinàmica de la normalitat anormal que la governabilitat imprimeix a les fotos. La CUP vol la Lluna, i per això controla el termòmetre del somni que mesura els rèdits del normal pragmatisme republicà, contrasentit que només Dalí podria descodificar. Hem aconseguit que la representació sigui prescindible. Hem aconseguit que tot pesi exactament zero.\nTothom sap que Pedro Sánchez no acceptarà ni el referèndum pactat ni l’amnistia. Tothom sap que Junts sortirà i dirà: “Nosaltres ja ho dèiem”. Tothom sap que els cupaires faran córrer, altra vegada, el bonic concepte de “desbordament democràtic”. Tothom sap que ERC i el PSOE estan vinculats per unes apostes a mitjà termini, incertes, necessàries. Ningú no sap com es passa del somni al realisme sense que el peatge per la decepció decapiti els que han assumit els límits de les condicions objectives, que dirien els del PSUC. Ningú sap com es pot viure en un mentrestant que no té data de caducitat, perquè les forces han quedat congelades entre el gest impotent i la nostàlgia del moment en què vam agradar-nos.\nTothom sap que el PSC té escassa capacitat d’influir en un gir veritablement federalista del PSOE, fantasia cromàtica que mor a les terres d’Aragó i és xuclada pel forat negre del bipartidisme celtibèric. Tothom ho sap tot, però no serveix de res. Tot i res. Hom espera que el meteorit de les no-propostes del Gabinet espanyol ens esclafi, el 2023 o abans. Tothom sap que Junts no té cap pla alternatiu, com tampoc el té la CUP. Tothom sap que l’ANC s’ha convertit en un casal d’estiu per vehicular les emocions de la parròquia, la metadona del procés que es regala a preu de saldo.\nQuan era més jove m’agradava el grup Manel. Ara, no. Són coses que passen, no cal lamentar-se’n. Quan era més jove, també m’inclinava a pensar que el debat d’idees podria alimentar una política de gruix. La meva ingenuïtat era notable, penosa. Idees, avui a Catalunya, poques, si no comptem el festival lèxic de la conselleria d’Igualtat i Feminismes, que ha aconseguit (felicitem-nos) que tot sembli encara més de broma. Tot pesa poc, ja dic. Surten als Telenotícies de TV3 els que rebutgen l’ampliació de l’aeroport i tampoc aporten idees: només ens adverteixen -amenaçadorament- que la Terra petarà i que serem culpables d’un final apocalíptic digne del cinema de catàstrofes dels anys setanta. Ara agrada molt renyar la gent, molts creuen tenir dret a censurar debats, alguns porten dins un sant de guix. Pretenen fer la revolució però acabaran muntant una sagristia sense cap altre déu que la seva indestructible autosatisfacció.\nUna espera espessa va macerant aquest agost, com la promesa tragicòmica d’una tardor en què podrem dir -tal vegada- que el contrari del conflicte no és la normalitat de plàstic, sinó la gestió malparida de la més pura ignorància del futur immediat.


Felícia Fuster i Mercè Modol en diàleg | Bonart\nFelícia Fuster i Mercè Modol en diàleg\nLa Fundació Felícia Fuster, carrer Camps i Fabrés 3- 11 , baixos 3ª de Barcelona, acull del 24 d’octubre al 16 de febrer la mostra Felícia Fuster i Mercè Modol. El diàleg, comissariada per Antonio Salcedo Miliani i que compta amb la participació de la Diputació de Tarragona.\n“Dues creadores, Felícia Fuster (Barcelona 1921) i Mercè Modol (Terrassa 1934, però vallenca des dels deu anys). Dos mons i dues visions. Felícia Fuster va crear la seva obra a París, i Mercè Modol sempre a Valls. S’estableix, per tant, un diàleg imaginari entre les obres de dues veteranes artistes, malgrat que elles no es van arribar a conèixer. Felícia Fuster va morir a París, el 4 de març del 2012.\nLes dues artistes han creat una obra interessant i diversa, amb trajectòries molt diferents, cadascuna ha creat un llenguatge propi. Pintura, escultura, gravats, ceràmica, instal·lacions, integren aquesta mostra, amb camins que se separen i a la vegada s’entrecreuen.\nCom podem, doncs, establir aquest diàleg? Ho fem des del respecte vers el treball de dues dones que han dedicat una part molt important de les seves vides al món de l’art i que han estat exemple d’honradesa, de valentia i d’amor per la llibertat.”\nLa Fundació és una entitat privada, sense ànim de lucre, creada per la poeta i artista plàstica Felícia Fuster i amb la participació de personalitats del món literari i artístic del nostre país. La Fundació es vertebra en dos eixos principals: donar a conèixer l’obra poètica i plàstica de l’autora i, mitjançant uns ajuts econòmics, estimular la creació plàstica, difondre la llengua catalana a l’estranger i ajudar a la realització d’estudis superiors a persones sense possibilitats econòmiques.\nA la imatge, Mercè Modol, “Coloms”, 2006.\nEtiquetes: <mercè Mòdol · Diputació de Tarragona · Felícia Fuster · Fundació Felícia Fuster


Arxius de 9N - Octa.Beta v0.3\nArxiu de l'etiqueta "9N\t"\nActes i esdeveniments, Cacau antaviànic, Disseny gràfic, Il·lustració\nDimarts 21 octubre 2014\tper Mireia Tort\nL’art i el disseny sempre han estat al costat de les persones i, en nombrosíssimes ocasions, han esdevingut autèntiques armes de transformació social. En aquest moment polític que viu el nostre país, no podia anar d’una altra manera: art i societat, de bracet. És per això que artistes, dissenyadors i il·lustradors s’han organitzat per la creació de cartells per al 9N. I no han estat uns cartells qualsevol, el nivell ha estat altíssim!\nTot plegat va sortir a partir d’una piulada de Conrad Roset, proposant de fer alguna cosa a favor del 9N i del dret a decidir. La proposta va tenir – i està tenint – tan bona acollida que les xarxes socials ja bullen amb cartells fets per alguns dels dissenyadors i il·lustradors més reconeguts del país.\nAquí a Can Antaviana, el nostre dissenyador Jordi Calvís ha volgut participar-hi i ho ha fet amb una estampeta per a la unitat que ja es propaga per les xarxes a tot drap.\nCartell de Jordi Calvís\nUs deixem amb alguns dels cartells que han participat en aquesta iniciativa. Una mostra de que a casa nostra hi ha artistes boníssims i, a més, compromesos amb la seva societat.\nCartell de Paula Bonet\nCartell de Pep Boatella\nCartell de Conrad Roset\nCartell de Marina Capdevila\nCartell d’Àlex Santaló\nSi voleu veure tots els cartells o veure les novetats que s’hi publiquen, podeu:\nseguir l’etiqueta #Cartells9N a Twitter\nveure l’Storify que ha creat la Liz Castro, amb un recull dels cartells\nllegir la notícia que ha publicat Vilaweb\nTot plegat, un goig de veure! Art, reivindicació i allò que també ens caracteritza: un bon sentit de l’humor.\n9N, art, Cartells, Disseny, Il·lustració\nDisseny web recursos web disseny gràfic css3 Catalunya antaviana música responsive design fotografia Disseny llengua android infografia HTML5 jQuery màrqueting Il·lustració eines blog twitter Accessibilitat recursos apps xarxes socials català social media Tipografia vídeo facebook independència


Eduard Melgar comença la temporada de deu\nEn l´aspecte esportiu, la primera cursa es va disputar amb el cel cobert, fred a l´ambient, l´asfalt mig mullat i amb poc grip, malgrat tots aquests condicionants, la sortida es va saldar sense incidents, amb Eduard Melgar encapçalant el grup. Eduard Melgar va escapar-se des de l’inici, però Torres, Cauchi i els germans Sánchez-Caro no l´hi van permetre, iniciant-se unes voltes espectaculars amb intercanvis en la primera posició per part de Melgar, Torres i Sergio Sánchez-Caro. Darrere d´ells, el grup es va anar estirant, un fet que no va impedir veure alguns bons avançaments i disputes trepidants entre tots els participants.\nFinalment, es va imposar Eduard Melgar, molt justet, seguit de Gómez-Caro i Cauchi, entrant els cinc primers classificats en només mig segon de diferència.\nAmb el canvi de cilindrada i altres millores, les motos van rodar al circuit d´Albacete gairebé dos segons més ràpid per volta que en l´edició del 2015.\nLa segona mànega es va disputar diumenge, amb un sol radiant i unes perfectes condicions per a disputar una cursa de motos.\nNovament, Melgar es va fer amb el liderat de la prova en els primers revolts, seguit de Torres i Hernández. Al cap de poques voltes, es va formar un quintet comandant la màniga, amb Melgar, Torres, Hernández, Mario Gómez-Caro i Cauchi, que no es donaven treva en cap revolt del traçat.\nA mitja cursa, Sánchez-Caro va haver d´abandonar i Torres va passar a ocupar la seva posició al capdavant, amb Hernández i Cauchi al seu immediat rebuf. En l´última volta, Melgar va fer de les seves i va decidir començar una sèrie d´avançaments, fins a creuar la línia de meta en primera posició, seguit de Ludovic Cauchi i Ferran Hernández. La primera fèmina va ser, en aquesta ocasió, Beatriz Neila.\nMiralles i Rubio brillen a Albacete\nMarc Miralles es va imposar en la categoria Open 600, disputada, com és habitual, en una sola màniga. El pilot gironí va guanyar amb molt marge sobre el segon classificat, Said Dahan. Oscar Martín va completar el podi. Pel que fa a l´Open 1000, la victòria va ser per a Alejandro Rubio, Joan Sardanyons va signar la segona posició, mentre que Xavier Molinés va completar el podi.\nFont: Agustí Nubiola i FCM


Respecte a una llatinada | Nació Solsona\nRespecte a una llatinada\nper Redacció, 10 d'agost de 2019 a les 16:42 |\nDurant els estudis de teologia, a la primeria dels cinquantes, vaig topar amb una llatinada que ve a ser un peix que es porta l’oli, pel seu significat, per la finalitat on apunta, per la seva oportunitat a moderar criteris i impulsos intel·lectuals de mena radical i encarcarada, de mena carca. Aquest llatinada és Frangar, non flectar. Són les formes passives de la primera persona del futur d’indicatiu dels verbs frangere i flectere, de la tercera conjugació. No crec que l’hagis sentida mai, amable lector, aquesta frase, perquè avui el llatí ja no es porta, no fa peça als savis d’avui, i més encara als esperits forts que tenen el món i la saviesa dintre el puny, i el consideren un mirar enrere infructuós i obsolet ─fa la impressió que tot plegat és més aviat per la seva connotació eclesiàstica. Però jo bé crec que és de savis de tostemps no menysprear res d’allò que ignorem i, al contrari, eixamplar els nostres coneixements tant com puguem, lluny de considerar que tota cosa de l’antigor és obsoleta i revellida, sense cap interès per al món actual. Ei, que vivim del que hem heretat dels nostres avantpassats, que cal mirar i considerar fins on és vàlid allò que cregueren i visqueren per als nostres temps i pel demà.\nLa llatinada de dalt és un dels lemes dels tomistes, que són aquells teòlegs que segueixen les doctrines de sant Tomàs d’Aquino, un gran savi. Vol dir: “Em trencaré, abans de cedir”. Es refereixen a la fe cristiana i als costums, respecte als quals no em trencaré mai ni cediré. Que sospesat a sang freda, es veu com és la rel de la intransigència i del fanatisme religiosos ─actituds tan sols pròpies de l’obscurantisme medieval i que no afavoreixen l’aspecte humà i obert que tota creença, tota religió han de tenir.\nI a mitjan segle XX vingué el providencial i gran visionari Joan XXIII que capgirà magistralment la llatinada i la formulà així: Flectar, non frangar. És a dir, “Cediré, però no em trencaré”. Seré obert i comprensiu i no em trencaré en res que sigui fonamental. Sentència que obre una preciosa via d’enteniment entre antípodes i que alhora és una eina per tal de llimar secs i espines que puguin ferir entre criteris diferents i creences no iguals. I aquest principi elemental volgué que presidís el Concili Vaticà II. La pena fou que ell morí abans que el pogués influir, observant-lo i ficant-t’hi cullerada. I el Concili, sí, va fer, va deixar enrere certs arrossegament de caire obscurantista i medieval, però potser que no aprofundí en els problemes reals de l’Església, de la classe de cristianisme que era practicada per ella i fidels... Un sacerdot mallorquí que vivia a San Pedro Sula, un tal Tià Coll, que ja era gran, i que sabia més per vell que per diable, em comentà: “Es Concili Vaticà domés ha gratada sa periferi de s’Esglesi i no ha penetrat en sa seua substanci”.\nCadascú que ho analitzi bé i miri de treure’n les millors conseqüències que pugui per a formar-se un criteri recte i acceptable.\nI un mot més sobre el llatí. No s’hi val a menystenir-lo i desvalorar-lo per la raó que sigui. Perquè el desconeixem i ens fa ràbia que algú l’utilitzi. Que mireu bé com al fons del fons d’aquestes actituds hi ha una frustració, una impotència. La llengua que parles ara té com a mare el llatí. L’hi tenen totes les llengües romàniques, dites així no perquè siguin de Roma, sinó perquè són filles del llatí, són populars. El portuguès, el castellà, el gallec, el català, el francès, l’italià, el romanès, i altres llengües minoritàries, però nacionals, dels estats francès, italià, com el sard, l’occità, el gascó, el cors.\nA més, el llatí és el fonament de la cultura occidental, també dita cristiana. Com ajuda per a entendre la semàntica dels mots de cada llengua! Jo he comptat que l’idioma anglès té, pel cap baix, un terç del seu lèxic pres del llatí, sobre tot en verbs, bé que pronunciats radicalment a l’anglesa i per això no sempre fàcils de detectar. Juli César estigué a Anglaterra i hi féu algunes conquestes, però sense fer-hi parada i fonda, i aquest fet podria ser l’origen del que dic i també que el llatí hagués arribat al llenguatge anglès a través del francès.\nA la vida calma i seny, no donar res per inútil o absolet, mentre mantingui un bri d’història i no el coneixem com cal. Eixamplem coneixements i ens humanitzarem i serem constructius i profitosos entre els nostres iguals.


María Tormo crearà locals d’assaig i oci jovenil per a activar Almassora\nMaría Tormo crearà locals d'assaig per a desenvolupar el potencial de joves grups de la localitat i crearà una programació d'oci juvenil de la mà de les associacions joves del municipi. La candidata del PP a l'alcaldia d'Almassora ha reconegut que en “el meu poble és necessari establir una oferta d'activitats per als joves. Molts s'han acostat a comentar-me que és necessari posar en valor la seua activitat, les seues necessitats i les seues demandes, i estem convençuts que de la seua mà ho anem a aconseguir”.\nPer a la líder del PP a Almassora, “els joves són energia, vitalitat i emprendimiento. Són la il·lusió que ens motiva a millorar, a créixer i a prosperar. I és per a ells, per a oferir un futur d'oportunitats, per al que estem bolcats en aquest projecte que és el dels meus veïns”.\n“Almassora va a guanyar si els atén i els escolta. Perquè amb les seues idees podem construir grans projectes que siguen alternativa d'oci saludable. Perquè creiem que quan hem celebrat esdeveniments com el Carnestoltes Jove, la Fira de la Joventut o el Grand Prix ha sigut un èxit. I volem ampliar-ho amb un cicle de cinema juvenil o amb programes d'informació que els siguen d'utilitat”.\nAquest projecte contempla la creació “de locals d'assaig per a joves. Perquè a Almassora hi ha molt talent, com va demostrar DeAlma dijous passat en la plaça Santa Isabel. I volem potenciar-ho i posar-ho en valor”. Fer-ho “sense descurar necessitats bàsiques que durant mesos ens han vingut reclamant els joves, com és millorar el servei d'autobús a la UJI que vam engegar l'any 2014”. Perquè tal com ha assenyalat la candidata, “hem de ser capaces d'oferir prestacions, promoure serveis útils i garantir que els nostres joves reben la deguda resposta a les seues demandes. Estem convençuts que amb les seues idees i amb la seua energia i preparació, Almassora va a guanyar el pròxim 26 de maig”, ha manifestat María Tormo.


divendres 4 de febrer de 2011\nMarató de cuina: especial Fòrum Gastronòmic\nEps!!! mireu que us proposo!!!\nDivendres 18 de febrer de 10 a 19 h\nDiferents col·lectius de cuina i xefs de la ciutat passaran per l’Aula Gastronòmica per tal d’aportar idees, receptes i estils diversos, i es mantindran els fogons encesos durant tot el dia.\nPodeu passar a qualsevol hora i quedar-vos l’estona que vulgueu a observar, prendre nota i compartir la nostra cuina.\nper més informació mireu la web "pedres de girona"\nVinga gent, us hi esperem!!\npd: A mi em trobareu de 15:00h a 16:00h Publicat per\nPETIT XEF - AULA GASTRONÒMICA DE GIRONA (2010)\nL’última setmana de l’any 2010, va ser per a mi, una setmana ESPECIAL, de molta feina, però especial; vaig fer el PETIT XEF DE NADAL, a l’Aula Gastronòmica de Girona a on vaig tenir la SORT de compartir els cinc dies (de dilluns a divendres), amb un munt de nens i nenes, de 5 a 12 anys, una mitja de un 40-45nens cada dia!!...sort que tenia l’Olga, de reforç!!\nVàrem fer : figuretes de massapà, cares amb pa Bimbo, galetes de tots colors, troncs de nadal, etc.... i vam cantar moltes nadales !!\nAquest no és el primer PETIT XEF, que faig, i la veritat es que treballar a la cuina amb els més petits es una passada! ...espero poder tornar ben aviat!\nBé, no sé que més us puc explicar....crec que és millor que ho veieu vosaltres mateixos, aquí us deixo un recull de fotos, a on vosaltres mateixos podreu veure tot el que van fer aquests PETITS-GRANS-XEFS!!\nJo només us diré que m’ho vaig passar GENIAL!!\nDes de aquí els hi envio un petonarro i una abraçada molt i molt forta a tots aquests petits!\nSi voleu informació de les activitats de l'Aula Gastrònomica de Girona, la trobareu a la web PEDRES DE GIRONA .\ndissabte 8 de gener de 2011\nTortell de reis (2011)\nQue tal tots-es??!!!\nEspero que ja estigueu mig recuperats d'aquestes festes, i tot us hagi anat GENIAL!!\nAquest any, la Júlia em va dir :" mama, jo no vull comprar el tortell de reis....vull fer-ho a casa!...podem?...." i com podeu imaginar, no vaig poder dir-li que NO......\nVam buscar diferents receptes, que la veritat, no va ser gens fàcil, ja que tots feien molt bona pinta!!... al final ens vàrem decidir per la de Su, de Webos fritos . I un cop ja teniem tots els ingredients ens vam posar en marxa, i aquest va ser el resultat (gens malament per ser el primer tortell que fem!!)....\nNo cal dir, que la Júlia, estava SUPER contenta amb els seus tortells!!\nPANETS DE CEBA, NOUS I PARMESÀ\nNo volia acabar l'any sense escriure una nova recepta, així doncs, he triat aquests panets que de ben segur serán un bon acompanyament per qualsevol plat que cuinem aquests dies. Podeu variar els ingredients, com ara posar-hi olives, panses, beicon, etc....\nINGREDIENTS: • 250g de farina\n• 8 g de llevat en pols\n• 200 ml de llet\n• 80 g de parmesà ratllat\n• 50 g de nous picades\nMANERA DE PREPARAR-HO: Escalfeu el forn a 200° (amb l’escalfor de dalt i de baix)\nFoneu la mantega al microones o dins d’un cassó al foc i, quan ja no sigui gaire calenta, barregeu-la amb la llet i els rovells d’ou.\nEn un bol, poseu-hi la farina amb el llevat, afegiu-hi la barreja anterior, el formatge, les nous i la ceba (que haurem enrossit una mica a la paella).\nPasteu-ho tot bé, fins que aconseguiu una massa uniforme.\nAgafeu-ne petites porcions i doneu-los forma de panets petits.\nCol•loqueu els panets sobre la safata de forn, que prèviament haureu untat amb una mica d’oli. Si voleu que quedin més daurats, els podeu pintar amb una mica d’ou batut.\nCoeu-los al forn, ja calent, durant uns 15 minuts, aproximadament, ja que el temps variarà segons la mida dels panets i del forn.\nLa Júlia, la nostra "petit xef", ens ha fet aquest dibuix per felicitar el Nadal a tothom!! ...tot i que li agrada molt més cuinar que dibuixar!!\nBones festes i bon Nadal a tothom!!!\ni sobre tot BON MENJAR i BON PROFIT!!\nUna abraçada per tots-es!!\ndijous 16 de desembre de 2010\nBACALLÀ AMB CONFITURA DE TOMÀQUET I SALTEJAT DE FRUITES\nBé...ja teniu aquí una altra recepta!\nAquest plat es realment de festa major, i a part de boníssim, és molt i molt fàcil de preparar, així doncs espero que us animeu a cuinar-lo, i m'expliqueu els resultats....\n• 4 racions de lloms de bacallà ja dessalats\nPer a la confitura:\n• 1 llauna de tomàquet natural tritural d’uns 800g\n• 5 o 6 cullerades de sucre\n• ½ pell de llimona\nPer al saltejat de fruites:\n• 1 préssec de vinya\n• 100g de raïm\nPer a l’oli verd:\n• 150 ml d’oli d’oliva\n• Julivert fresc\n• 1 gra d’all petit\nComenceu per la confitura, poseu en un cassó el tomàquet amb el sucre, la canyella, la pell de llimona, un pessic de sal i pebre, i deixeu coure tot plegat, a foc suau, fins que adquireixi consistencia de melmelada. Aneu remenant.\nFeu l’oli verd, triturant tots els ingredients dins el got de la batedora eléctrica. Reserveu-lo.\nPeleu totes les fruites i talleu-les en dauets petits i regulars. El raïm no cal pelar-lo. Ruixeu-les amb una mica del suc de llimona perquè no s’ennegreixin. Escalfeu un raig d’oli en una paellai, quan estigui calent, aboqueu-hi les fruites amb un pessic de sal i pebre. Saltegeu-les uns quants minuts i fora, que no es desfacin.\nEnfarineu els talls de bacallà. I els fregiu en una paella amb força oli calent.\nServiu els lloms de bacallà sobre un llit de confitura i amb les fruites per damunt, acabant el plat amb unes gotes d’oli verd. Publicat per\nNYOQUIS AMB ESPINACS I FORMATGE DE CABRA\nHola de nou a tots-es!!\nDesprés d’una pausa, quasi forçada, de uns quants mesos, reprenc novament el “QUEENnant per tu…”. He fet alguns canvis i li he donat una nova imatge.\nHa estat un temps, amb dies molt dolents i d’altres millors; dies que vols que passin ben ràpid...moments que sembla que estas sola i d’altres, amb molta gent al meu costat; moments per pensar i reflexionar sobre el present i moments per estudiar i madurar nous projectes i reptes, per un futur, ben pròxim....\nGràcies a tots-es els que m’heu animat a tornar a escriure!!\nUna abraçada molt forta per tots-es!!!\nAquí us deixo una de les receptes que hem fet a l'últim curs de cuina de la COOPERATIVA a Sarrià de Ter(Girona). I aprofito per enviar una abraçada i un petó a tots-es els que m'han acompanyat durant quatre setmanes, cada dimecres i han tastat aquests plats!! Gràcies!!\nINGREDIENTS (per a 4 persones): • 500g de nyoquis\n• 200g de tomates “cherry”\n• 1 manac d’alls tendres\n• 3 cebes tendres\n• 250g espinacs\n• 4 talls de formatge de cabra\n• Llavors de sèsam\nMANERA DE PREPARAR-HO: Poseu aigua a coure. Un cop bulli, afegiu els nyoquis i els trèieu a mida que vagin sortint a la superfície.\nPeleu i talleu els alls tendres i les cebes, i els salteu en una paella, amb una mica d’oli, durant uns 5 minuts.\nTalleu les tomates per la meitat i els afegiu a la paella, els barregeu bé amb els alls i les cebes i tot seguit afegiu els espinacs, i fem el mateix que amb les tomates.\nUn cop tenim els nyoquis i el saltat de verdures, ho barregeu tot .\nEn una paella ben calenta, i sense oli, poseu els talls de formatge fins que agafin color.\nPoseu la barreja de nyoquis en un plat i el formatge a sobre. Acabeu el plat amb les llavors de sèsam i un raig d’oli d’oliva.\n02 d'AGOST...una data per recordar...\nAvui 2 d'agost, comença QUEENnant per tu...\ntota una aventura que espero viure ben acompanyada!!\nAquí podreu trobar receptes senzilles de fer i bones per disfrutar d'un bon plat, sols o amb bona companyia...\nléeme en español // read for me in english // lis-moi en français // lies mir in deutsch\nJÚLIA. le petit chef\nMUFFINS I MAGDALENES\nBLOGS I WEBS VEGETARIANS\nLA DOCE VITA VEGANA\nUNIVERSO GATUNO EN LA COCINA\nUN MON SENSE GLUTEN...\nWEBS DE CUINA\ncuinar amb compte\nRELACIONATS AMB L'ALIMENTACIÓ...\nCLUB GURMET BONAPAT\nLA TECA de la Núri\nLES MEVES, ALTRES, AFICIONS ...\nGIMNAS PUNT GROC\nALTRES TEMES DEL MEU ENTORN...\nAJUNTAMENT SARRIA DE TER\nEM PODEU SEGUIR PER AQUÍ...\nO PER EL...\nels visitants de QUEENnant per tu...


Educar amb l'esport al Paraguai\nParaguai oratori Infants de l'oratori Fernando Mora dels Salesians al Paraguai\nAl Paraguai prop de 227.000 nens i nenes de 5 a 17 anys estan fora del sistema educatiu, especialment aquells en situació d'extrema pobresa, treballadors amb discapacitat i indígenes. Més de la meitat dels estudiants no acaben l’educació bàsica.\nEls Salesians de don Bosco, a través de l’Oratori a Fernando de la Mora volen millorar la qualitat educativa dels infants en situació de dificultat a través de l’esport i les activitats lúdiques. A través del joc, de les activitats lúdiques i esportives, es procura l’educació integral dels nois i noies en situació de vulnerabilitat. A través del joc ens apropem i coneixem als nois i noies del barri.\nL’esport ensenya valos essencials com la cooperació, el respecte i la millora de la salud. L’esport és també una eina per arribar a nois i noies que són exclosos i discriminats i pot ajudar a rehabilitar a infants treballadors, enfortint les seves capacitats i oferint una oportunitat de joc.\nCada setmana participen de les activitats 400 nois i noies des dels 4 fins als 25 anys. Actualment es vol dotar a l’Oratori don Bosco de l’equipament necessari per a desenvolupar les activitats lúdiques i esportives que s’ofereixen. Podeu consultar aquí la presentació del projecte.\nDarrera modificació el Divendres, 07 Novembre 2014 21:48\nMés en aquesta categoria: « Assemblea socis/es 2014 VOLS-Lleida al Solidàrium 2014 »


El professor del Cristòfol Ferrer Toni Argent presenta avui el seu llibre ‘Després de classe...’ - Ràdio Premià de Mar\nEl professor del Cristòfol Ferrer Toni Argent presenta avui el seu llibre ‘Després de classe…’\nEl professor de l’institut Cristófol Ferrer Toni Argent presenta aquesta tarda el seu llibre “Després de classe…”, on a través de la seva experiència com a professor particular exposa les claus del fracàs escolar. Toni Argent també aprofita aquest llibre per dirigir-se als polítics proposant solucions al fracàs escolar. La regidora de serveis educatius, Mercè Gisbert, serà l’encarregada de presentar el llibre, a les set a la Biblioteca Martí Rosselló.\n“Després de classe…” és el títol del llibre que presenta aquesta tarda el professor de l’institut Cristòfol Ferrer Toni Argent. “Després de classe…” és una reflexió sobre el fracàs escolar a partir de la figura del professor particular. Toni Argent ha aprofitat els seus divuit anys d’experiència com a professor de reforç per a fer una valoració del paper actual del professor particular que, a mida que avancen les pàgines, el porta a parlar de les causes i conseqüències del fracàs escolar.\nPer Argent, aquestes solucions passen per un fet tan simple com perquè tots els implicats donin més importància a l’educació. Tot i això, el llibre està escrit per al públic general, encara que el lector no es dediqui a la política ni a la docència. Escoltem Argent.\nLa presentació del llibre, a càrrec de la regidora de serveis educatius Mercè Gisbert, es farà a la Biblioteca Martí Rosselló a les set de la tarda. El llibre està publicat per l’editorial Malhivern.\n▶Ensenyament comunica la distribució de línies de P3 a Premià de Mar pel curs que ve\nBe the first to comment on "El professor del Cristòfol Ferrer Toni Argent presenta avui el seu llibre ‘Després de classe…’"


No em pariren per a dormir\nIsabel Martín. Alcaldessa de Paiporta.\nQuan fa 2 anys vaig assumir l’alcaldia de l’Ajuntament de Paiporta sabia que, a més d’iniciar nous projectes per millorar el nostre poble, part del temps ho hauria de dedicar a reparar les malifetes que el PP havia comés durant els huit anys del seu govern.\nUna d’eixes malifetes ha estat l’oposició irregular de policies que ens trobàrem damunt la taula en juny de 2015, als pocs dies d’haver arribat al govern. Unes oposicions d’agents de policia local plenes de trampes, de foscor, de tribunals il·legals, balls de places i documents desapareguts.\nUn procés selectiu que havia començat en 2009 amb una oferta de 2 places i del que l’anterior alcalde, Vicente Ibor, havia tret 6 places, tot i tindre informes en contra del secretari i la tècnica de personal. Però la cosa no havia acabat ací, al maig de 2015 i amb les eleccions perdudes, el senyor Ibor per decret d’alcaldia anul·lava 3 de les 6 places i deixava a 3 policies (que sembla havien aprovat) fora del procés.\nAquestes oposicions feien olor des del primer dia, no debades havien estat impugnades, fins i tot, per la Junta de personal i sindicats de l’Ajuntament i portaven mil i un recursos.\nQuan vaig assumir el meu càrrec ho vaig fer amb convicció i valentia, sabia que algunes decisions anaven a ser difícils, sobretot aquelles que afectaven directament als privilegis que alguns havien gaudit de manera injusta.\nPer això, no em va tremolar la mà per revisar d’ofici tot el procés selectiu i fer el que ens va marcar el dictamen del Consell Jurídic Consultiu: anul·lar-ho tot.\nMalauradament, trencar les dinàmiques corruptes instaurades pel PP a les administracions té conseqüències, i en el meu cas i en el de la regidora de seguretat, ha estat la persecució judicial per part d’alguns policies.\nPerò ho torne a dir ben clar: No defallirem i continuarem treballant per Paiporta i per reparar tot el mal que l’anterior govern del PP, amb Vicente Ibor al cap, va ocasionar. Per moltes pressions i amenaces que patim. Perquè com va dir l’Estellés, no em pariren per a dormir, em pariren per a vetlar, en la llarga nit del meu poble.\nEls grups municipals de l'Ajuntament de Paiporta (Compromís, PSPV-PSOE, PodEU, PP i Ciudadanos), van signar abans del ple municipal d'aquest dijous el Codi de Bon Govern impulsat per la conselleria de Transparència, Responsabilitat Social, Participació i Cooperació. Aquest document pretén…\nRecaudación de tributos “más justa y progresiva” en Paiporta\nContinua el trasllat de material a les noves instal·lacions del CEIP Rosa Serrano de Paiporta


Prisa TV - Viquipèdia, l'enciclopèdia lliure\n(S'ha redirigit des de: Sogecable)\nPrisa TV (antigament anomenat Sociedad Gestora de Canal+ i més tard, Sogecable) és un grup de mitjans de comunicació espanyol, dedicat a la televisió i líder en la televisió de pagament a Espanya, fundat el 1989. Ha estat el pioner en la introducció de sistemes interactius i principalment de la Televisió Digital Terrestre a Espanya. La seva activitat principal és gestionar i adquirir drets audiovisuals i també la distribució i producció de canals i gestió d'abonats. Altres de les seves activitats més importants són la producció, distribució i exhibició cinematogràfica.\nPrisa TV, S.A.\nRodolfo Martín Villa, President\nEl procés de reestructuració començà l'octubre de 2003 i va acabar el desembre de 2004, amb la integració de Vía Digital. D'aquesta manera, es pretenia redimensionar i reordenar les activitats de l'anomenada Sogecable absorbint els compromisos amb canals temàtics, proveïdors amb drets audiovisuals i altres serveis. Amb aquesta reestructuració es va contribuir al rellançament audiovisual a Espanya.\nLa productorade cine de Prisa TV era Sogecine i l'empresa distribuïdora i gestora de drets era Sogepaq, tot i que degut a l'estreta relació que tenen aquestes empreses era normal referir-se a elles amb el nom de Sogecine-Sogepaq. Actualment, però, formen Prisa Cine i és una de les principals distribuïdores i productores al territori espanyol.\nLes instal·lacions de Prisa TV es troben a Tres Cantos, produint cada dia 23 canals de televisió, incloent les nou versions de Canal+ i uns altres 14 canals que estan especialitzats en l'emissió de diverses matèries en exclusiva, com esports, cinema, documentals, infantil o música. Aquestes s'emeten i són distribuïdes a través de Digital+, cable i ADSL.\nPágina oficial de Prisa TV Arxivat 2016-01-10 a Wayback Machine.\nObtingut de «https://ca.wikipedia.org/w/index.php?title=Prisa_TV&oldid=27248029»\nDarrera modificació: 19 maig 2021 a les 18:13\nLa pàgina va ser modificada per darrera vegada el 19 maig 2021 a les 18:13.


abril 2017 - Unió Colomenca d'Atletisme\nResultats de la UCA a la 2a Jornada Campionat de Catalunya de Clubs 2017 – Grup B\nDarrera jornada del Campionat de Catalunya de Clubs 2017 – Grup B, celebrada el passat 22 d’abril a l’Estadi Joan Serrahima (veure resultats per prova). Els resultats per clubs en aquesta jornada han estat els següents: AA Catalunya 27.744 Cornellà At. 26.908 CA Canaletes 25.263 CA…\nResultats de la UCA a la 1a Jornada Campionat de Catalunya de Clubs 2017 – Grup B\nAquest diumenge s’ha realitzat al Camp d’Atletisme Antonio Amorós la primera jornada del Campionat de Catalunya de Clubs, Grup B (veure resultats per prova). Els resultats per equips han estat els següents: Cornellà 25304 AAC 25300 Canaletes 24413 Nou Barris 19446 UCA 18802 UGE Badalona 7601…\nActualització calendari Grand Prix 5000 2016-17\nInformem a tots els participants del Grand Prix 5.000 organitzat mensualment per la UCA, que en el mes de Juny, l’últim 5.000 puntuable, es farà coincidir aquest amb la Subida de la Verdad, del diumenge 18 de juny. Així mateix, per aquest en concret, serà necessari que aquells…


La vall del Corb disposa ja de cobertura d’internet de banda ampla - Nova Conca\nLa vall del Corb disposa ja de cobertura d’internet de banda ampla\nEn total aquest nou equipament permet aquest accés als municipis de Vallfogona de Riucorb, Albió, Llorac, la Cirera, Rauric i Savallà del Comtat\nDimecres, 17 d'abril de 2019 a les 12:28h\nLa posta en marxa de l’antena d’Albió per part de l’empresa Vunkers ha permès que els municipis d’aquesta zona de la Conca de Barberà disposin ja d’accés a Internet de banda ampla. En total aquest nou equipament permet aquest accés als municipis de Vallfogona de Riucorb, Albió, Llorac, la Cirera, Rauric i Savallà del Comtat.\nFins ara la majoria de municipis d’aquesta zona disposaven d’una cobertura molt deficient que ha estat possible pal·liar mercès a la col·laboració entre l’Ajuntament de Llorac, el Consell Comarcal i l’empresa Vunkers. L’Ajuntament ha cedit els terrenys on col·locar l’antena, el Consell Comarcal ha invertit 12.000 euros en l’adquisició dels equipaments necessaris i l’empresa Vunkers és l’encarregada de subministrar el servei d’Internet de banda ampla.\nLa posta en marxa d’aquesta instal·lació culmina el projecte comarcal de fer possible que tots els municipis de la comarca tinguin accés a internet en banda ampla. L’empresa Vunkers ha estat l’encarregada de proporcionar el servei a la zona de la Vall del Corb i l’empresa ASPWifi a la resta de la comarca.\nEn aquests moments s’està treballant per solventar les zones fosques que puntualment queden a la comarca, a les que s’haurà de donar solucions personalitzades.


FabricaWeb.cat - Solucions digitals a mida\noferim un servei de disseny web integral i a mida\nprojectes adaptats a les necessitats de l'usuari, optimitzant la seva inversió\nA dia d'avui ningú dubta que és imprescindible tenir presència a internet. Una web et posa a l'abast un mercat de clients potencials enorme; permet disposar d'un aparador obert les 24 hores del dia, incrementa la fidelització, et diferencia de la competència i projecta professionalitat.\nDes de FabricaWeb.cat posem a la disposició del nostre client una solució adaptada a les seves necessitats i al seu pressupost. Analitzem el seu projecte per tal de detectar les seves necessitats i proposar-li un pla de treball amb totes les oportunitats que li ofereix la xarxa.\nTenim la solució que busques\nDisseny de webs a mida de les teves necessitats. T'oferim formació per a que tu mateix la puguis gestionar i actualitzar.\nMón digital al teu abast\nAnalitzem les diferents eines digitals i te les oferim, optimitzant les seves potencialitats.\nAprofita el nou món digital.\nEl nostre principal objectiu és la satisfacció del client mitjançant un tracte personalitzat i un treball de qualitat.\nDisseny i maquetació de projectes web estàtics. Pàgines enfocades a mostrar una informació permanent, ideal per a qui busca oferir una descripció de la seva empresa, informació dels seus productes/serveis o dades de contacte.\nTreballem amb solucions de codi obert (principalment Wordpress) per a la creació de pàgines web autogestionables. Fem ús de dissenys senzills i eficients amb templates d'última generació i oferim formació personalitzada per tal que el nostre client gestioni la pàgina web en funció de les seves necessitats.\nL'ús dels smartphones i les tablets cada cop està més generalitzat. Els nostres projectes es desenvolupen en disseny adaptatiu (responsive design) permetent així que el web es pugui visualitzar sempre als dispositius mòbils.\nLes xarxes socials segueixen creixent i cada dia és més imprescindible tenir presència 2.0. Des de FabricaWeb.cat t'ajudarem a endinsar-te en aquest món i a treure profit d'una eina amb infinites potencialitats. Creem i mantenim perfils de les xarxes socials més populars i també oferim formació personalitzada per a que cada client pugui gestionar autònomament els seus comptes.\nUn bon posicionament web ens permetrà que la nostra pàgina aparegui en els primers llocs proporcionats per un buscador. La definició de paraules clau, una bona estructura del contingut de la pàgina o els enllaços patrocinats són alguns dels instruments que ens permeten un millor posicionament en els buscadors.\nLes newsletters són butlletins informatius a través dels quals es poden realitzar campanyes d'e-mailing. El sistema permet fer arribar el teu missatge a la teva llista de contactes d'una forma directa i molt efectiva. A FabricaWeb.cat posem aquesta eina a la teva disposició.\nProjectes professionals i personalitzats\nLa nostra pàgina web és un aparador, obert les 24 hores i els 365 dies de l'any. En aquest aparador estem mostrant al món la nostra marca personal, projecte o empresa. Una web abandonada transmet deixadesa, abandonament i manca de professionalitat. És per aquest motiu que el manteniment és igual d'important que el mateix procés de creació de la pàgina web.\nEn primer lloc és fonamental mantenir actualitzats els continguts de la nostra pàgina per evitar que aquesta perdi interès o eficàcia envers els nostres usuaris. També és necessari un manteniment tècnic que permeti detectar i corregir errors que apareixen amb el pas del temps i millorar-ne el posicionament a Google i a la resta de buscadors.\nAprofita les oportunitats que et dóna tenir una botiga online. Ofereix els teus productes arreu del món i tingues permanentment obert el teu negoci. Aporta la informació detallada del teu catàleg de productes incloent preu, descripció, fotografies, etc. Amb la teva botiga online reduiràs costos logístics, operatius i d'administració.\nA FabricaWeb.cat t'oferim un disseny exclusiu i professional per a la teva botiga, potenciant el seu posicionament web. Posem al teu abast mètodes de pagament i enviament flexibles i totalment segurs. Guanya clients mitjançant la integració amb Facebook i l'enviament de newsletters, fes que tothom conegui els teus productes!\nDescobreix els nostres últims treballs!\nDisseny web i SEO per a La Base by Farré, conegut Restaurant situat a la Platja de la Mar Bella de Barcelona.\nSkills: Disseny web, SEO\nPerfil professional i portafoli complet de l'arquitecta Magalí Sanz Casas.\nData: Gener de 2016\nDisseny de la nova web d'Immersive Adventure, empresa pionera en la creació i difusió de projectes integrals d'alta qualitat per a cinema esfèric i planetari.\nRenovació de la pàgina web d'Arxè - Assum del Hoyo, empresa familiar amb botiga i taller propi al barri del Clot de Barcelona des de 1960.\nData: Gener de 2015\nDesenvolupament de la web d'Òptica Boixadera, posant especialment èmfasi en aspectes SEO per tal de que la web quedi ben posicionada en l'àmbit de l'assistència optomètrica a l'àrea de Barcelona.\nDesenvolupament de la pàgina web provisional de Sempre Amunt,empresa dedicada a oferir serveis de guies de muntanya i formació.\nData: Octubre de 2014\nSkills: Disseny web\nEns posarem en contacte amb tu per atendre les teves necessitats!\nFabricaWeb.cat | Solucions digitals a mida | Barcelona


Més de 15.000 persones al festival “Catalunya vol viure en llibertat” organitzat pel diari El Punt Avui en commemoració de les detencions del 1992 « Reagrupament Gironès\n« Un miler de persones assisteixen a la projecció d’“Operació Garzón contra l’independentisme català” a l’Auditori de Girona\nReagrupament Gironès aconsegueix llogar un autocar a darrera hora per la Diada i anuncia que aquests dies distribuirà estelades a 1 euro »\nMés de 15.000 persones al festival “Catalunya vol viure en llibertat” organitzat pel diari El Punt Avui en commemoració de les detencions del 1992\nEl macroconcert, de més de sis hores, es va fer a la Devesa de Girona i hi van participar 35 grups musicals i cantants. També hi van ser presents 37 entitats, entre les quals hi havia Reagrupament, que van muntar les seves parades a la Fira de la Llibertat\nEls organitzadors van homenatjar els encausats per l’operació Garzón del 92 que eren presents a l’acte, que van pujar a l’escenari i van rebre un gran aplaudiment del públic assistent\nTrenta-cinc grups i cantants van omplir de música la Devesa de Girona el passat 29 de juliol en el concert “Catalunya vol viure en llibertat”, organitzat pel diari El Punt Avui, i que va aplegar més de 15.000 persones que es van unir en una sola veu per cridar ben fort “independència!”. També hi van ser presents 37 entitats, entre les quals hi havia Reagrupament Independentista, que van voler demostrar amb la seva presència que donaven suport a la iniciativa d’aquest mitjà de comunicació. Tot plegat van ser més de sis hores d’espectacle ininterromput, que van començar amb l’audició prèvia de sardanes i que va continuar amb actuacions per als més petits i que va culminar puntualment a les dues de la nit amb l’actuació del grup banyolí Kitsch, que, igual que fa vint anys, va cloure el concert.\n(A continuació reproduïm la crònica que la periodista Maria Palau va escriure a El Punt Avui sobre el macroconcert de la Devesa de Girona del passat 29 de juliol)\n“Tenim un somni. El volem?”, va exclamar, enèrgic, Santi Arisa. La resposta, rotunda: “Sí!” Si una cosa va quedar clara ahir durant les sis llargues hores del macroconcert a la Devesa és que una part molt important de la cultura del país està compromesa fins al moll de l’os amb les inquietuds de la societat catalana. “No defalliu. La independència és a les vostres mans”, bramava Núria Feliu. No hi ha dubte: tothom va compartir ahir els mateixos neguits. I tothom vol dir més de 15.000 persones.\nL’escenari per on van desfilar els 35 músics i grups va ser, de facto, un altar fictici. Artistes i públic van exhibir les seves causes, profundes i transparents, en plena sintonia i a peu pla. Sense complexos ni prejudicis. Furgant el mínim en la sensibleria. No deixant cap marge, o poc, al victimisme, i molt, tot, a les noves perspectives d’una Catalunya lliure.\nPotser no hi eren tots, però potser sí els més valents. I, això segur, els més entusiastes per rebre amb forts aplaudiments i eufòria desbocada alguns dels independentistes catalans detinguts en l’Operació Garzón de fa vint anys, que quan encara era clar van pujar a l’escenari en un dels moments més emocionants i inoblidables de la llarga nit a la Devesa. A tots ells, protagonistes absents del festival del 1992, el públic els va omplir de tributs.\nLa convivència intergeneracional a l’escenari va trobar la seva correspondència en el públic, jove i madur, solitari i familiar, agrupat en colles, en tribus o en parelles. El mar de gent es movia en forma d’onades esbravades segons l’atenció que els mereixien els grups musicals, que s’anaven rellevant a un ritme trepidant mentre es projectaven en pantalla els somnis de llibertat de diverses personalitats del món cultural i social.\nAlguns músics ja van participar el 1992 en l’històric festival Catalunya vol viure en llibertat: Santi Arisa –fa vint anys va exercir de mestre de cerimònies; ahir, de revulsiu de sentiments de masses–, Josep Tero, Joan Reig com a bateria d’Els Pets, Kitsch i la Companyia Elèctrica Dharma, que ahir va aparèixer de sorpresa amb una salutació musical dharmàtica teixida de fragments de La muixeranga d’Algemesí, La presó del rei de França i No volem ser. No va ser un concert estàtic, ni rígid, ni previsible, va ser un anar i venir constant de músics –que van actuar d’una manera totalment desinteressada– i de gent vinguda d’arreu, fent allò que se’n diu un concert viu, viu del tot.\nLes actuacions no van anar de menys a més, ni de més a menys; de principi a fi va ser una vetllada impetuosa que es van ben encarregar de mantenir calenta i àlgida els exponents de l’escena musical catalana, emergents i consagrats, plurals en veus i actituds creatives.\nEl macroconcert es va obrir amb injeccions de fantasies infantils, totalment aptes per als adults, d’Àngel Daban i Jordi Tonietti per, tot seguit, lliurar-se en cos i ànima a l’aventura percussionista de Santi Arisa amb els Xirois. Les fortes ràfegues de música pop van tenir abduïts una bona estona els joves adolescents, magnetitzats primer amb les seves formacions preferides que cotitzen a l’alça, Marge d’Error, Amelie, Macedònia (que van estrenar formació i dues cançons del disc que preparen, Vacances i Primer pas), Els Catarres (van provocar un moment de catarsi amb el seu Jenifer) i Electrotoylets; es van acoblar bé al gir pop que han fet Els Cremats a l’univers de les havaneres, i finalment van ser còmplices de les emotives destreses dels Gospelians, que van centellejar una adaptació al català\nde Let freedom ring.\nEl bloc central del festival el va capitanejar el cartell dels cantautors, que van fer valer la paraula. Hi va haver espai per a l’humor, del que fa riure i també pensar i malpensar, amb un Pere Tàpias sorneguer però tendre que va cantar La moto i Txa, txa, txa. Espai, molt espai, per recordar els focs de l’Empordà que fa just una setmana cremaven amb virulència (De Calaix en va fer una sentida referència abans d’arrencar l’Empordà dels Sopa de Cabra).\nI també espai per a la poesia, amb una Núria Feliu entranyable recitant, amb variació inclosa al final, Josep Miquel Servià (“Nosaltres solament exigim ser… qui som / i podem / i ho volem / i ho serem / d’independents”) i Joan Sales (“Des de fa 500 anys, els catalans hem estat uns imbècils. ¿Es tracta, doncs, de deixar de ser catalans? No, sinó de deixar de ser imbècils”).\nQuico Pi de la Serra, el més bregat de tots, s’ho va fer amb dos clàssics del seu repertori, La cultura (“La cultura és usada pels dos bàndols, / els que la van desfent sense manies / perquè fa raonar i no és rentable, / els campanuts tibats que se la guarden”) i Si els fills de puta volessin no veuríem mai el sol, la tornada del qual van cantar com una sola veu i amb intensitat dramàtica alguns dels músics participants al concert, instigant una lògica pujada d’adrenalina de l’audiència.\nTítols radicals i francs com el que va cantar Miquel Gil, Lladres, del disc més emblemàtic d’Al Tall, Quan el mal ve d’Almansa. Jaume Arnella i Carles Belda compenetrats en tàndem, Josep Tero, Biel Majoral (que es va imposar amb Jo sóc català) i Joan Reig (aquest cop dins del seu Refugi particular), van ser altres gurus de la cançó d’autor, gats vells de la música que sap protestar, que no van faltar a la multitudinària cita de la Devesa, alternant-se l’escenari amb molt més material incombustible: Joan Dausà i Els Tipus d’Interès, Eduard Canimas, Els Trobadors d’Alfons Encinas i Poble que Canta, que va corprendre el públic sencer amb Els segadors. Una tremolor d’emoció va recórrer tot el recinte.\nLa rumba refrigerant dels Terratombats, amb el seu rabiós Els jocs de la vergonya tan impregnat de l’esperit de la jornada reivindicativa del 1992, va descollar la contundència rockera de l’última part del concert, traca final que van encendre amb pop ocurrent i insubordinat els PulpoPop i amb sensibilitat i delicadesa Miquel Abras. Uns Brams tonificats, l’ska festiu de sempre dels Deskarats, l’agudesa arrauxada dels Dekrèpits, els delirants The Gruixut’s i, en els darrers sospirs de la nit, uns veterans, Kitsch, els mateixos que van cloure el concert de fa vint anys, van acabar de sobreexcitar, qui sap si per sempre més, uns seguidors incondicionals al seu talent. Al crit, és clar, d’Independència.\nAquesta entrada fou escrita el diumenge, 5/ago/2012 i arxivada a General. Pot seguir les respostes a aquesta entrada a través de RSS 2.0. Pot deixar una resposta, o fer trackback des del seu propi website.


Les consultes urgents de salut mental es dupliquen als CAPs - Diari de Girona\nEl malestar es fa «més evident» en la població infanto-juvenil, especialment en les noies\nBarcelona | 21·06·21 | 06:30 | Actualitzat a les 09:12\nImatge d’arxiu del CAP Güell de Girona. Aniol Resclosa\nLes derivacions urgents al psicòleg o psiquiatre des del metge de capçalera s’han doblat en els últims mesos a causa de la pandèmia de covid-19. Com a conseqüència d’això, alguns centres d’atenció primària (CAP) de Catalunya veuen com els temps d’espera per a una visita amb un professional de salut mental comencen a dilatar-se. Quant? No se sap, perquè la Conselleria de Salut no ofereix xifres sobre aquest assumpte, però fonts del Departament asseguren estar treballant en un registre per recollir «de manera més fiable» quant tarden les derivacions des del CAP als centres de salut mental per a adults (CSMA) o infanto-juvenils (CSMIJ).\n«En créixer les derivacions urgents, hi ha més dificultats per complir amb el temps d’espera garantit», explica Berna Villarreal, presidenta de l’Associació Catalana de Professionals de Salut Mental (ACPSM). Villarreal precisa que la situació és «molt heterogènia» al territori, per la qual cosa no es poden oferir «dades generals» sobre llistes d’espera en salut mental. Però és una situació, certifica, que està tenint lloc no només a Catalunya, sinó també a moltes zones d’Espanya.\nUn metge de capçalera pot derivar el pacient a un psicòleg o psiquiatre amb caràcter ordinari, preferent o urgent. Per a les visites ordinàries, el temps màxim d’espera són tres mesos. Per a les preferents, el màxim són entre 10 i 15 dies. Per a les urgents, 24 o 48 hores. Segons Villarreal, estan augmentant totes les derivacions, però especialment les preferents i les urgents. En concret aquestes últimes s’estan «doblant» en alguns serveis. I no només això: les situacions que estan arribant són «més agudes».\nAquesta professional de la salut mental matisa que el que s’està veient ara és més sofriment psíquic i social. Les persones pateixen com a reacció natural a la situació pandèmica, però això no necessàriament derivarà en un trastorn. «Si ara treballem per ajudar aquesta població que està patint, no tindrien per què augmentar els trastorns», diu.\nTot i que el malestar és general, aquest es fa «més evident» en la població infanto-juvenil, i especialment en les noies. Augmenten els trastorns de la conducta alimentària i els gestos autolítics en nens i adolescents. «Expressen a través del cos el seu dolor psíquic», diu Villarreal. I augmenta l’agressivitat en les famílies, cap a la infància, al carrer i a les escoles. «Hi ha més malestar general», destaquen també fonts de la Camfic. A més, Narcís Cardoner, president de la Societat Catalana de Psiquiatria i Salut Mental de l’Acadèmia de Ciències Mèdiques de Catalunya, constata que les persones que arriben estan pitjor perquè «hi ha una demora».


La visió d'una família usuària de les llars residencials | Grup Fundació Ramon Noguera\nAutors: Família Vilà Vilar, família de Josep Vilà, usuari de la Llar Residencial VI de Llagostera.\nSom una família senzilla de 5 germans, tots nois. El segon, que actualment té 52 anys, va néixer amb deficiències psíquiques. Els pares ara tenen 85 anys i fins els 78 anys varen tenir cura del nostre germà diàriament, però va arribar un moment en el que calia trobar una alternativa bona per a ells i, alhora, per al nostre germà. Un germà viu a l’estranger, un altre a Sabadell i els altres dos en habitatges modestos a Girona o província. Tots els germans estem casats i emmainadats. Era important trobar una bona solució i així va ser. Des de finals de 2009 gaudim dels serveis de la Fundació Ramon Noguera. Ha estat un important canvi a la vida dels nostres pares, però també a la del nostre germà. Està molt content i feliç, tant al centre ocupacional com a la llar residencial (on s’hi sent com a casa seva), a més, té més ganes de fer coses. L’adaptació va ser ràpida i fàcil gràcies a l’extraordinari servei i qualitat de tot el personal de l’entitat, que sempre el cuida amb un alt nivell de compromís, serietat de propòsit i competència professional, especialment en moments crítics (amb gran sensibilitat fan un seguiment detallat del tema, comptant sempre amb la família). Aquesta Fundació ens inspira total confiança i ens aporta una gran tranquil·litat en veure com de ben cuidat i atès està el nostre germà.\nAra, cada cap de setmana, un dels tres germans recollim en Josep a la llar el dissabte i el duem a casa dels pares, on diumenge hi fem dinar en família amb els pares, en Josep i el germà que aquell cap de setmana n’és el responsable. D’aquesta manera entre tots tenim cura de tot. Cal dir que el germà que està a l’estranger ajuda en certes tasques des de la distància i, alhora, ens visita a l’estiu fent-se ell càrrec dels pares i d’en Josep tots els dies de la seva estada. Una mica cadascú, entre tots ens cuidem, però això sols ha estat possible gràcies a la gran ajuda de tot l’equip de la Fundació Ramon Noguera.\nllars, llars-residència, llars residencials Llegir més:\nvoluntariat esport discapacitat intel·lectual comunicació externa artesania La Rosaleda descomptes projecte social shoppout covid19 revista obra social la caixa cdiap teràpia ocupacional formació atenció precoç pop up productes artesanals moda innovació


PROJECTE CONJUNT CAMP DE FUTBOL- GUÍXOLS ARENA – Ràdio Sant Feliu 107.0 FM\nPROJECTE CONJUNT CAMP DE FUTBOL- GUÍXOLS ARENA\nBy Paul Marca|2017-01-12T17:59:37+02:0012 de gener de 2017|Sense categoria|Comentaris tancats a PROJECTE CONJUNT CAMP DE FUTBOL- GUÍXOLS ARENA\nHi han hagut queixes constants sobre la coberta del camp de futbol de Vilartagues en no protegir adequadament de la pluja als espectadors que accedeixen a les grades per seguir els partits que s’hi disputen.\nEl plantejament d’una nova coberta s’ha desestimat ja que necessitaria uns fonaments i una estructura molt cars pel resultat que s’aconseguiria i el que es projecta és la possibilitat d’enderrocar la grada i la coberta actuals i fer una nova construcció de formigó que també beneficiaria a la banda Sud del Guíxols Arena.\nMalgrat que un projectista està treballant en l’estudi previ el regidor d’urbanisme, Josep Saballs, avançava a la nostra emissora que el que es pretén és fer una graderia buida en el seu interior, a la banda del camp de futbol, que pugui acollir nous espais per a vestidors, serveis, magatzems, etc. i per la banda del Guíxols Arena s’està estudiant la possibilitat d’unes altres grades, en la mateixa estructura, que acollirien els camerinos dels concerts o, en el pitjor dels casos, es comptarà amb unes petites grades a tocar de les pistes poliesportives, on l’activitat va en augment. El càlcul de l’estudi que està realitzant el projectista ho determinarà.\nAltres actuacions a l’entorn del camp de futbol de Vilartagues i del Guíxols Arena continuaran d’aquí uns dies amb l’enjardinament de tres quartes parts del perímetre de l’espai lúdic, treballs que s’han adjudicat a l’empresa Moix, Serveis i Obres, S.L. que també hi farà la instal.lació del rec i que es rematarà amb la distribució de noves papereres.\nUn cop lliurats aquests treballs està prevista la reurbanització definitiva del vial d’accés de l’Avinguda de Catalunya, en el tram que va des del giratori de la Ronda Nord fins el carrer Canigó, amb noves voreres i asfaltat.


El Pipicà ha de ser per al benestar dels gossos | La Clau -Revista gratuïta del Maresme\nEl Pipicà ha de ser per al benestar dels gossos\nTenim la sort que en els últims mesos i anys els ajuntaments de pobles i ciutats estan construint i adaptant cada vegada més espais per a gossos. Són els que comunament coneixem com a pipicans i correcans.\nLa idea de tenir en un entorn urbà espais en què els gossos poden estar solts —encara que en alguns d’ells la normativa no ho permet, normalment es fa— i socialitzar, olorar i moure’s lliurement, és positiva. Sempre serà millor anar a fer una passejada a la muntanya o a la platja (quan es pugui anar amb gossos, o a aquelles específicament habilitades per a aquest fi), però si no es pot, els espais per a gossos són una opció, a priori, vàlida.\nPerò perquè aquests espais siguin una experiència positiva per als nostres gossos, i realment aportin alguna cosa bona a la seva vida diària, hem de ser nosaltres, els humans, els qui ens n’encarreguem. I no vull dir només que siguem cívics i recollim les caques. Vull dir que hem de vetllar perquè els nostres gossos puguin ensumar, córrer i socialitzar dins el pipicà:\nOlorar: un gos necessita olorar. És part de la seva naturalesa. Per a ell, ensumar un pipi o una caca és com per a nosaltres mirar un aparador, veure la TV o presentar-nos a algú desconegut. Donem-los la llibertat per a això.\nCórrer: l’activitat física és necessària i positiva. Però amb mesura. Un gos que es posa a jugar amb un altre gos i pot estar corrent durant 30 minuts seguits possiblement tingui un problema de manca d’autocontrol i / o ansietat.\nSocialitzar: els gossos són animals socials, i com a tals es beneficien de les interaccions amb altres gossos. Nosaltres els humans hem de ser capaços de llegir la comunicació canina i entendre què està passant en aquestes interaccions. Hem de saber quan intervenir perquè un gos està atabalant un altre amb una mena de joc (que moltes vegades no és tal), o quan deixar-los comunicar-se i regular-se entre ells: un gos que gruny s’està comunicant, i només per grunyir no és un gos agressiu. Tot depèn del context, la situació i les personalitats dels gossos. I tot això ens ho podem perdre quan nosaltres els humans ens posem a mirar el mòbil o a parlar amb els altres humans. Des del nostre punt de vista, com a educadors canins, si anem al pipicà ha de ser perquè els nostres gossos es socialitzin adequadament, i no per socialitzar nosaltres, encara que en alguns casos les dues coses siguin possibles.\nPer tot això sempre recomanem als nostres clients valorar quins gossos hi ha dins el pipicà i quin efecte tindran en el nostre gos. Si vaig a entrar-hi i veig que hi ha gossos invasius que poden fer sentir incòmode el meu gos, no hi entraré. Si veig que hi ha un gos centrat a jugar amb la pilota sense fer cas a altres gossos o estímuls de l’entorn, no hi entraré. Si hi veig gossos estables, tranquils o juganers amb mesura i que es comuniquen bé des del punt de vista caní, sí que hi entraré.


Pinzellades modernistes a Sabadell - a4passes\nHome / modernisme / passejades / vallès-occidental / Pinzellades modernistes a Sabadell\nJordi Canals 30.11.16 0\nNo podem dir que Sabadell, al Vallès Occidental, sigui una ciutat modernista, però si que hi podem trobar alguns edificis d'aquest estil així com altres que, havent estat reformats a principis del segle XX presenten detalls modernistes interessants. En un passeig pel centre de la ciutat podem gaudir tant dels edificis més representatius com d'altres amb petits detalls que valen la pena observar. El número al costat del nom dels edificis indica la situació al mapa que trobareu al final.\nComencem la passejada a l'estació d'autobusos, al costat de la qual també hi ha l'estació de rodalies Sabadell-Centre. A la cantonada del carrer de l'Estació amb el carrer Industria trobem el primer edifici, «Hotel Suizo» . L'hotel va ser fruit d'una reforma d'un conjunt de cases i es va convertir en hotel l'any 1913. En destaquen els esgrafiats i el trencadís de la façana, així com les lletres irregulars amb la lletra «i» cap per avall.\nEl carrer de l'Estació continua amb el nom de Carrer d'Arimon, i és en el número 24 que trobem la casa que dona nom al carrer . Des del carrer podem observar els detalls dels esgrafiats, els vitralls i el ferro forjat de les finestres. Va ser una reforma de 1910 sobre una casa de 1858. La següent parada és la confluència del Carrer de les Paus amb el Carrer Llobet. Allà hi trobem les «Escuelas Públicas»  de l'any 1897. Destaca una preciosa façana de maó vist col·locat de manera que fa sanefes geomètriques. Just a la cantonada, un preciós mural de rajola amb l'escut de la ciutat. Avui en dia és l'Escola Enric Cassassas.\nEl safareig de la Font Nova , és a la següent cantonada, Carrer de les Paus amb Carrer de la Font Nova. L'edifici actual és de 1982 tot i que el safareig data de 1833. La façana també es de maó vist dibuixant sanefes en la que podem observar una decoració de ceràmica. EL safareig va ser rehabilitat l'any 1997.\nA la cantonada del Carrer del Carme i el de l'Illa s'hi va construir el Despatx Genís i Font  edificat de nova planta l'any 1915. En destaco alguns dracs a la façana i la ceràmica amb forma de trebol de les finestres. A la cantonada propera, on el Carrer de l'Illa fa cantonada amb el Carrer de la Concepció, hi ha la Casa Buxó  però els seus detalls més interessants no són gaire visibles des del carrer.\nAl Carrer de la Indústria hi trobem diferents edificis. El primer, a la cantonada del Carrer de la Concepció, hi ha la Companyia d'Aigües de Sabadell . Un edifici de 1914 que va ser fàbrica i despatx tèxtil de la família Sallarès. Podem observar el ferro forjat, les línies corbes i símbols nacionalistes. A la mateixa cantonada, al costat oposat, hi ha la Casa Ponsà que acull l'Arxiu Històric de Sabadell ,. Aquest edifici no és modernista, però s'hi van incorporar alguns elements d'aquest estil, especialment a l'interior.\nSeguint pel Carrer de la Indústria, trobem el Col·legi de la Sagrada Família . Només mirar-lo ja descobrim un clar exemple del modernisme. Façana decorada de maó, arcs parabòlics, ferro forjat, trencadís i formes arrodonides. Construït el 1908 continua fent la funció per la que va ser projectat. Just al davant seu, hi ha el Despatx Lluch , un altre clar exemple modernista projectat també el 1908. Fixem-nos la porxada del primer pis, imitant un claustre medieval amb capitells decorats amb roses esculpides; el trencadís de les finestres en forma de de llaçada i les formes arrodonides. La façana es remata amb merlets, també de formes arrodonides.\nA la Cantonada dels carrers Sant Joan i Sant Josep, Casa Taulé , de 1902. La seva forma imita vagament un castell i de la façana en destaquem el ferro forjat. Al seu interior, entrant pel carrer de Sant Josep, podem trobar un bonic pati decorat de rajola. S'hi pot entrar per visitar-lo i fer un cafè, ja que hi trobarem un bar.\nEls edificis de l'antiga Caixa Sabadell , acabats l'any 1915, són a l'altra banda del Passeig de la Plaça Major. Concretament al Carrer de Gràcia 17-27. Com que encara és una oficina bancària, us recomano entrar-hi fins al fons i gaudir de la preciosa claraboia del pati interior, de les escales d'imitació medieval i dels esgrafiats de les parets. La façana és de pedra, asimètrica i presenta un gran rosetó gòtic al capdamunt. També hi podem veure dues escultures de Josep Llimona.\nAbans d'arribar al final de la ruta, al Carrer de l'Escola Industrial 16 i 18, hi ha dues cases particulars interessants. Una amb una torre, l'altra amb formes ondulants a la teulada. Obra vista, trencadís, ferro forjat i motius vegetals en són els elements més destacables.\nAcabem la passejada a l'Antiga Escola Industrial d'Arts i Oficis. Durant anys van formar part de l'obra social de Caixa Sabadell i avui acullen la Fundació Antiga Caixa Sabadell 18592. És un bonic edifici molt funcional, amb influencies medievals i gòtiques. Cal destacar-ne la torre cilíndrica i els grans finestrals. Els edificis de la fundació es poden visitar3 de manera guiada el darrer diumenge de cada mes, cal reserva prèvia.\nJa que hi sou a tocar, no deixeu de visitar l'edifici del Mercat Central construït el 1930 i d'estil noucentista. Val la pena entrar-hi per observar l'estructura metàl·lica que sustenta la teulada. A la façana destaquen les portes monumentals i la cúpula que amagava el dipòsit d'aigua.\nmodernisme passejades vallès-occidental


Descobriu Salou amb el Trenet Turístic | Blog Turisme Salou\nDescobriu Salou amb el Trenet Turístic\nSalou és una destinació única que cal gaudir, degustar i descobrir com cal. Per això, també aquest 2019, la capital de la Costa Daurada us ofereix la manera més senzilla i còmoda de fer-ho: és hora de gaudir del Trenet Turístic de Salou!\nD’aquesta manera, Salou tornarà a oferir 2 recorreguts diferents i fins a 4 Trenets.\nFins el 14 d’abril, podreu descobrir Salou gràcies a la línia L1, que recorrerà la zona més cèntrica de la ciutat. Més endavant, els 4 Trenets disponibles oferiran servei de 10h a 23h, per tal que descobriu Salou de la manera més còmode.\nD’aquesta manera, el Trenet Turístic esdevé la millor manera de conèixer els indrets clau de la nostra destinació: descobrir les 9 platges de Salou, recórrer el Camí de Ronda fins al Far de Salou i tornar al centre amb el Trenet Turístic, gaudir de l’activitat del Mercat dels dilluns… Les possibilitats són il·limitades!\nFinalment, els Trenets oferiran, un any més, preus ajustats per a famílies i audio-guies en català, castellà, anglès, francès i rus, les quals permetran als usuaris conèixer més detalls de la història de Salou. I no us perdeu la renovada Happy-hour amb un preu d’allò més especial!\nFeu un cop d’ull als horaris del Trenet Turístic\nCategories: Descoberta\t/ Tags: 48h, atraccions, aventura, Catalunya, costa, Costa Daurada, escapada, esport, família, oci, platja, PortAventura, Salou, turisme, vacances


la Font de la Reina | enciclopèdia.cat\nNom oficial castellà del municipi deFuente la Reina (es)\nMunicipi de l’Alt Millars, a la zona de llengua castellana del País Valencià, a la dreta del riu de la Maimona (límit septentrional del terme), afluent del Millars, accidentat pels contraforts septentrionals de les serres d’Espadà i de l’Espina.\nLa major part del territori és improductiva (matollar, roures, alzines). L’agricultura és predominantment de secà (255 ha), destinada a cereals i a vinya. El regadiu es limita a 16 ha i aprofita l’aigua de fonts, abundants al terme (fonts de Baños i de Mangraneres). La pèrdua de més del 90% de la població des del 1900, anuncia una eminent despoblació. El poble (44 h agl ; 811 m alt.) és, aturonat, damunt el riu de la Maimona. L’església parroquial (la Mare de Déu dels Àngels) depèn de la de Vilanova de la Reina.


L’Instagram Live es farà aquest divendres 4 de desembre a les 17 h. Amb aquesta activitat, el Programa de Joventut de l’Ajuntament de Manresa vol oferir un espai d’entreteniment a les persones més joves i a la vegada donar a conèixer les precaucions que s’han de prendre a l’hora de publicar continguts a les xarxes socials.\nJuliana Canet, Joan Grivé i Roger Carandell d’Adolescents.cat, en directe a través de l’Instagram de Manresa Jove.\nAquest divendres 4 de desembre, tres membres de la plataforma Adolescents.cat, protagonitzaran un directe a l’Instagram de Manresa Jove (@Manresajove_OficinaJoveBages). Es tracta de Juliana Canet, Joan Grivé i Roger Carandell, tres de les cares més conegudes d’aquesta plataforma, que parlaran sobre la mateixa experiència a les xarxes socials, explicaran els seus trucs particulars i com han potenciat la seva feina, així com també l’altre cara de la moneda: quins són els problemes que els ha derivat la constant exposició pública. L’Instagram Live es farà a les 17 h i estarà oberta a totes les persones joves.\nAmb aquesta activitat, el Programa de Joventut de l’Ajuntament de Manresa vol oferir un espai d’entreteniment a les persones més joves i a la vegada donar a conèixer les precaucions que s’han de prendre a l’hora de publicar continguts a les xarxes socials, des d’una perspectiva de la pròpia persona jove i a través d’alguns dels referents més coneguts a les xarxes socials per les persones adolescents.\nPer tal de poder gaudir d’aquesta xerrada, caldrà seguir l’Instagram de @Manresajove_OficinaJovebages i connectar-se a les Stories el dia 4 de desembre a les 17 h. Els ponents respondran les preguntes que els oients els facin arribar en directe pel xat de la plataforma. Per a més informació, podeu contactar amb Manresa Jove via WhatsApp (676 664 142), trucant al 93 877 13 60 o bé enviant un correu a bages@oficinajove.cat.\nArxivat a: MANRESA JOVE INSTAGRAM\nExposició inèdita de Carla Cortina: 'Dones lliures Fem i som el què volem i allà on volem ser!'\nLes millors imatges del torneig de vòlei platja a la plaça Major de Manresa


Festival de clown Clownic\n25 d'octubre de 2014 - 11:00h\n26 d'octubre de 2014 - 18:00h\nTots els espectacles gratuïts. Giulietta, 8€ a taquilla, 6€ anticipada\nEnguany, en motiu de la celebració del XXV Aniversari de la recuperació de les històriques Fires Artesanes de Torrelles de Foix, i com a novetat, aquest cap de setmana tindrà lloc Clownic, un original i inèdit festival de pallassos i espectacles de carrer. Tindrà lloc durant tot el cap de setmana en una zona rural i tranquil·la, que convida a gaudir del bon ambient de les actuacions de clowns, malabars i titelle\nDissabte 25 d’octubre, a les 11:00h, al carrer\ni a les 12:00h al Casal Torrellenc\nInauguració/espectacle amb Rei Joan Carles\nEl S.M. Rei Joan Carles I enguany acompanyarà les autoritats de Torrelles a fer una sol·lemne inauguració amb tota la pompa i honors que es mereix un component de la reialesa. L’espectacle continuarà a l’escenari del Casal Torrellenc.\nDissabte 25 d’octubre,a les 21:00h, al Casal Torrellenc\nAcaben de fer fora a la Pepa d’una gran producció teatral per representar ”Romeo i Julieta” d’en Shakespeare on ella hi feia el paper de protagonista. Què pot passar quan tot i amb això ella s’entesta a seguir endavant i fer l’obra de totes totes?. Ben mirat, no necessita ningú més, ¿no?. O potser sí.\nLa Pepa és pallassa des del 1998, al 2012 va fer una gira amb el Cirque du Soleil, i al 2014 és Premi de Cultura de la Generalitat de Catalunya.\nEntrades a la venda a www.ticketea.com i a l’Ajuntament de Torrelles.\nPreu 6 euros anticipades, 8 euros a taquilla.\nDissabte 25 d’octubre, a les 18:00h, al carrer. Initerant: La Barretuda\nLa Dama del Bosc, un personatge del món de la fantasia que, quan arriba la primavera, surt del bosc i visita les viles més properes.\nDissabte 25 d’octubre, a les 19:00h, a la Crta. de Pontons. Itinerant: Rum Rum… trasto Kar\nUna cursa de cotxes on pot passar de tot. Un conductor malvat para totes les trampes que té a l’abast, a un científic boig que sap trobar solució a tots els paranys.\nDiumenge 26 d’octubre, a les 12:00h i 17:00h, al carrer espectacle de carrer: Papanatas Band\nMúsica i pallassos. La pallassa Martademarte és la creadora d’un autèntic i peculiar estil Clown. Un conjunt d’humor simple, pintoresc, i d’optimisme positiu.\nEl que ma queda da teatre\nDiumenge 26 d’octubre, a les 13:00h, escenari Carretera de Pontons.\nEspectacle: Els secrets de Mister Stromboli\nMr. Stromboli és un firaire molt especial, un xerraire venedor d’elixirs miraculosos que recorre pobles i fires presentant els seus invents que curen tots els mals.\nDimenge 26 d’octubre a les 18h, al carrer. Espectacle: Charabia\nEspectacle de circ-teatre on tres personatges absurds parlen una mena de llenguatge propi, la charabia. Humor, música, equilibris, teatre gestual, malabars, ¿dansa?…


Arquitectura i Medi Ambient: Integració d'Energies Renovables a l'Arquitectura > Barcelona > Màster > UPC School > Presentacio -\nEn el moment actual, l'arquitectura ha de ser plenament conscient de les necessitats mediambientals i ha de respondre amb el disseny als plantejaments d'entorns humans més sostenibles. En aquesta aproximació, el tema de l'energia és de gran importància i no només passa per l'aprofitament de les energies naturals sinó també per la bona integració d'aquestes en els edificis i les formes urbanes. Es tracta de recuperar per a l'arquitectura els aspectes tècnics i estètics positius de la integració de components energètics naturals en els edificis i en l'entorn.\nAl llarg del programa de formació, es realitzen diferents visites vinculades amb els temes tractats a cadascuna de les matèries. Com exemple, a edicions anteriors, els alumnes varen visitar: La casa Bloc dels arquitectes Torres i JL Sert. El Pla de Macià, el Teatre Grec de Montjuic, visita a un auditori per treballar l'acústica de sales, la Pèrgola Fotovoltaica del Fòrum de Barcelona, la Fabrica del Sol de Barcelona, visita a una instal·lació fotovoltaica urbana amb seguiment automàtic (Ajuntament de Mediona), visita a un ACS solar i calefacció centralitzada amb comptadors d'energia i la visita al show-room de l'empresa iGuzzini de il·luminació artificial.\nA més està previst la realització de viatges optatius durant el mes de maig.\nMés informació de les visites i viatges organitzats en edicions anteriors:\nFormar tècnics especialistes en sistemes de control ambiental natural en l'arquitectura, amb coneixement de les tècniques d'il·luminació, de climatologia i d'acústica utilitzables amb energies naturals.\nOferir competències per treballar en el disseny i l'avaluació d'edificis i sistemes, en consultes sobre aquests temes o en funcions de control administratiu.\nFormar tècnics capaços d'escollir els sistemes energètics més adequats per a casos concrets d'edificis i el seu entorn, de dissenyar les característiques generals d'aquests sistemes i d'integrar-los formalment i tècnicament en el concepte global de l'obra arquitectònica.\nArquitectes i enginyers superiors o tècnics interessats en assolir un grau alt d'especialització en l'aplicació de les energies renovables a l'arquitectura.\nAltres professionals universitaris que necessitin ampliar les seves coneixences en aquest camp.


Imatge de la platja de Macarella plena de turistes | iStock\nL’economista Miquel Puig assegura que “no és tan mala notícia que el sector turístic hagi tocat sostre” perquè no ha proporcionat tota la riquesa que havia de donar a les Balears\nPaula Amer Menorca. 30 d’octubre de 2018 05:30\nEl model turístic sempre és un tema de debat. Ha tocat sostre el turisme? Per a les Illes Balears, i especialment Menorca, on el 80% de la seva economia depèn d’aquest sector, que li diguin que el turisme ha arribat a la insostenibilitat és un cop dur. No obstant això, per a l’economista Miquel Puig, que el turisme no pugui seguir creixent més “no és gens greu, perquè el model turístic ens ha defraudat, no ens ha donat tot el que ens havia promès”.\nMés info: Miquel Puig: "Hem aconseguit ser un país de mà d'obra barata"\nPuig detecta tres patologies que defineixen el model turístic de les Illes Balears i de la costa mediterrània. Així ho ha posat de manifest durant la jornada Diversificació Econòmica de Menorca, organitzada per Més per Menorca a Alaior. Segons l’economista, les zones turístiques són més pobres quant a PIB per càpita que les zones de l’interior de la Península, amb una economia més diversificada. Tot i haver passat d’uns 4 milions de turistes durant els anys 80 als 14 milions actuals. “Per tant, que hàgim arribat a una paret i no puguem seguir creixent d’aquesta manera no és tan mala notícia”, sentencia. La dependència i el monocultiu semblen un mal endèmic a l'illa: turisme i energia, sobretot aquests dies que mitja Menorca es troba sense electricitat.\nLes patologies del turisme mediterrani\nPuig considera que el turisme s’ha quedat a mig camí, que tenir una economia basada en aquest sector havia de proporcionar una riquesa als territoris que no s’ha aconseguit. Si cada turista porta diners a la butxaca i els gasta al territori que visita, cada turista ha d’aportar riquesa i, com més turistes, més riquesa. “I lògicament, passar de 4 a 14 milions de turistes hauria d’aportar una riquesa extraordinària, però les xifres no indiquen el mateix”, assenyala. Per a l’economista, durant les darreres dècades del segle passat, els quatre primers milions de turistes que van arribar a les Illes Balears van aportar molta riquesa, “però els 10 milions següents no han servit perquè Balears es mantingui com la Comunitat Autònoma més rica d’Espanya, sinó que la seva renda per càpita s’hagi situat més o menys en la mitjana espanyola”, explica. Primera promesa incomplerta del turisme.\nMiquel Puig, durant la jornada Diversificació econòmica de Menorca | Més per Menorca\nLa segona promesa va sobre l’atur. I és que més turistes hauria de suposar més llocs de treball. "Però la taxa d’atur de les Illes Balears segueix sent força alta, inclús durant la temporada alta", assenyala l'economista. Segons dades de l'EPA, el primer trimestre del 2018 la taxa d'atur a les Balears es va situar en el 17,4%, en comparació amb el 16,7% de la mitjana espanyola. En el segon trimestre de l'any, l'atur s'ha situat en l'11,2% a les illes, mentre que al conjunt de l'Estat la taxa de desocupació ha estat del 15,3%.\nI, per últim, la taxa d’abandonament escolar, és a dir, la proporció d'escolars que quan arriben als 16 anys deixen d’estudiar, és de les més altres. “Només s’ha de dir que la Unió Europea recomana que la taxa d’abandonament escolar no superi el 10% i a Balears se situa gairebé en el 30%”, exemplifica Puig.\nPer tant, el turisme mediterrani ha de créixer d’una altra manera, perquè tal com està configurat el model avui en dia, aquest ha arribat al seu límit. “Però això no vol dir que el turisme sigui necessàriament un frau, sinó que es pot explotar d’una altra manera i millor”, puntualitza l’economista, qui posa com a exemple algunes regions d’Àustria, com el Tirol i Salzburg, que han sabut gestionar millor el turisme i posar-li un límit abans que fos massa tard.\nEspecialització vs. Diversificació\nLes Illes Balears tenen una agricultura gairebé inexistent, una indústria molt petita i una economia molt concentrada en el sector serveis, especialment el turisme. Però és bona aquesta concentració? Segons la teoria econòmica, l’especialització proporciona més eficiència, però també fa que un territori sigui molt fràgil, per la qual cosa molts països busquen la diversificació.\nLlavors, és fràgil l’economia balear? “El turisme no té un comportament cíclic, com pot tenir la soja o el blat de moro, per la qual cosa ser dependent del turisme és ser poc fràgil”, apunta Puig. No obstant això, intentar potenciar altres sectors pot ajudar a donar més estabilitat.\nPuig: "El turisme no necessàriament és un frau, sinó que s'ha de gestionar d'una altra manera i millor"\nPer a Miquel Puig, hi ha tres principis bàsics que poden ajudar a una economia com la de Menorca a diversificar-se. Primer, s’ha de treballar amb la indústria que es té, ja que diversificar partint de zero “és un fracàs garantit”. Menorca ha d’apostar per aquells sectors que tenen tradició, com és el calçat, la bijuteria i el nàutic, “i aprofitar aquest avantatge competitiu”.\nPerò per a potenciar aquesta indústria tradicional, és clau la formació professional. Des de Pime Menorca posaran en marxa una FP Dual en sectors com la nàutica i la fusteria, però alerten que amb el sector calçat ho van intentar i es va eliminar per falta d’alumnes. I finalment diàleg. Diàleg entre els empresaris perquè aconsegueixin un entorn que els permeti desenvolupar la seva indústria d’una forma favorable.\nEls problemes i reptes de l’economia menorquina\nLa indústria de Menorca es basa en tres activitats clau, el calçat, la bijuteria i l’agroalimentació. Però la crisi econòmica ha afectat molt alguns sectors de l’economia menorquina, com el comerç. A més, segons apunta la secretaria general de Pime Menorca, María García, en el darrer any s’ha detectat que s’estan perdent llocs de feina en el sector industrial, sobretot a l’agroalimentari. “És molt difícil crear indústria nova, per tota la burocràcia que hi ha al darrere, la inversió que requereix, la falta de sòl industrial en determinades poblacions i el problema del transport”, assenyala García.\nPer a la secretaria general de Pime Menorca, és essencial que la població no marxi de l’illa, perquè en el moment en què “deixem de tenir massa suficient de població, les companyies aèries deixaran de volar a Menorca”.\nImatge del debat a la jornada Diversificació de l'economia de Menorca | Més per Menorca\nI per això és necessari també retenir el talent. Segons Enric Cases, gerent de CAEB Menorca, la confederació d’associacions empresarials de Balears, “el problema en si no és el turisme, sinó la baixa productivitat de les empreses menorquines a causa d'una falta de formació”. Per a Cases, Menorca necessita personal amb formació mitjana, però com això no existeix, s’estan ocupant aquests llocs de feina amb personal de baixa qualificació. “En aquest país, i en el turisme és un dels sectors on més es veu, volem competir amb mà d’obra barata”, afegeix Puig, qui apunta que si volem tenir una indústria del calçat competitiva a Menorca, s’ha de formar a gent i per això l'FP Dual és fonamental. Aquest ha de ser un dels objectius de l’economia menorquina.\nMés info: Emprendre envoltat d’aigua\nMolts reptes al davant i una indústria a potenciar per diversificar més enllà del turisme. Però, per acabar, un missatge de tranquil·litat per a tots els menorquins: el fet de viure en una illa no ha de suposar cap handicap per retenir el talent. “Estem en el món de les noves tecnologies, retenir el talent és possible si sorgeixen espais on acollir les idees que tots els joves tenen al cap. Molta gent acabarà venint a viure a Menorca perquè es pot treballar perfectament interconnectat amb mig món, només s’han de fomentar els espais necessaris per fer-ho”, conclou el president de Ferrmed, Joan Amorós.


Fent una anàlisi dels resultats de les eleccions espanyoles a Catalunya, m’adono que han caigut dos mites. Un de bo –al meu entendre- i un altre de dolent.\nEl bo és que els partits del 155 salvatge (PP, C’s i Vox) només han obtingut 7 dels 48 escons catalans. I els del 155 per si de cas, (PSC) 12. És a dir, els partits del 155 han obtingut 19 de 48 escons en joc. A més PP i Vox es queden sense representació parlamentària a tres de les quatre circumscripcions catalanes. I C’s només obté representació a Barcelona i Tarragona.\nLa dada negativa és que a tenor dels resultats –i per la deriva antisobiranista del PSC- ja no podem dir que els partidaris d’un referèndum d’autodeterminació sumen el 80% del electorat català. És clar però que aquesta dada es podria recuperar el diumenge 26 de maig a les eleccions europees i municipals si som capaços de fer un gran resultat.\nAnant a l’anàlisi més a l’engròs, queda palès que tant el PP com Vox a Catalunya són residuals. Si mirem l’ordre en què han quedat a Catalunya –o a Euskadi- constatem que són resultats com de països diferents. Els que a Espanya dominen, a Catalunya compten poc. I cal tenir en compte que parlem d’unes eleccions en clau espanyola.\nSi no ens deixem enlluernar per la victòria, a l’Estat, del PSOE i la caiguda estrepitosa del PP, i comptem el nombre de vots que hi ha a la dreta i a l’esquerra, (11.180.000 contra 11.214.000) queda clar que hi ha un empat, que pel repartiment d’escons amb la prima al guanyador del sistema d’Hont, el PSOE gairebé dobla al PP en nombre d’escons. Per sort tant Catalunya com Euskadi, trenquen l’empat gràcies a l’eix nacional que sempre tira més cap a l’esquerra, sobretot quan és una esquerra dialogant.\nI aquest és, per mi, l’aspecte més destacable. Els partits guanyadors tant al conjunt d’Espanya –PSOE- com a Catalunya –ERC- i també a Euskadi –PNB- són els partits que es mostren més dialogants. Els més radicals, en un o altre sentit, han tret resultats per sota de les expectatives. Vox esperava 70 diputats i s’ha quedat en 24. I si parlem del PP que aspirava a aglutinar el vot més extremista de la dreta, ha perdut més de la meitat dels escons que tenia. Per contra, els que s’han mostrat més dialogants, que han fet propostes de govern, han millorat expectatives. El PSOE ha guanyat i Podemos, que es movia entre els 25 i 35 escons segons enquestes, n’ha tret 42 tot i el càstig del sistema electoral espanyol.\nA Catalunya, ERC que ha adoptat una posició menys radical que JuntsxCat ha guanyat les eleccions i ha augmentat el nombre d’escons. Vistes així les coses, sembla que és l’hora dels valents. L’hora dels que s’atreveixin a seure a la taula a dialogar i tinguin el coratge de, sense trair als ciutadans, arribar a acords amb qui cal arribar-hi: amb l’adversari.\nPrevious articlePoble Actiu vol fer de l’Escorxador un espai cultural\nNext articleConsulta JobAnoia per trobar les ofertes de feina i formació de la comarca


Demà es presenten 20 habitatges de lloguer de protecció oficial a la Seu – FÒRUM.ad\nDemà es presenten 20 habitatges de lloguer de protecció oficial a la Seu\nOn: 15/10/13 17:52\nDemà dimecres, 16 d’octubre, a les a vuit del vespre, tindrà lloc al centre cívic El Passeig un acte obert al públic per presentar la promoció dels 20 habitatges de lloguer amb protecció oficial de la Promoció Setúria de la Seu d’Urgell. En aquest acte també s’explicarà el procés d’adjudicació d’aquests pisos.\nLa presentació anirà a càrrec de Pere Esteve Sala, president de la Fundació Nou Lloc, i d’Ignasi Batlle, director general de Salas Serveis Immobiliaris, i comptarà amb la presència de l’alcalde urgellenc, Albert Batalla.\nAquesta promoció d’habitatges de lloguer amb protecció oficial està situada al carrer Guillem de Plandolit, número 9, a la zona de l’Horta del Valira de la capital urgellenca, que consta d’un total de 60 habitatges, 40 dels quals estan destinats a la venda i 20 al lloguer.\nLa promoció Setúria és una iniciativa de la Fundació Nou Lloc Habitatge Social que ha comptat amb Salas Serveis Immobiliaris per a la gestió integral del projecte: des del projecte bàsic fins a l’atenció dels inquilins.\nEls assistents rebran un dossier informatiu dels habitatges de lloguer amb protecció oficial de la promoció.\nPrevious Post: Veïns i comerciants de Santa Coloma demanen una reunió pública sobre la canalització\nNext Post: L’Escena Nacional d’Andorra reposa ‘El Petit Príncep’ al Teatre Les Fontetes de la Massana


Nadal exonera per segona vegada el gerent de l'Incasòl - Notícies Política - Notícies Política - e-notícies\nPolítica · 2 de Novembre de 2009. 20:18h.\nL'Institut diu que les operacions han estat "perfectament regulars"\nL'Institut Català del Sòl (Incasòl) ha assegurat aquest dilluns, per segona vegada en els últims dies, que les actuacions que ha realitzat fins ara a Santa Coloma de Gramenet han estat "perfectament regulars", segons les primeres comprovacions, i s'ha desmarcat del presumpte desviament de fons de la Unió Europea.\nL'Incasòl ha començat a revisar les actuacions que ha dut a terme a Santa Coloma després que el seu gerent, Emili Mas, aparegués citat a la resolució del jutge Baltasar Garzón sobre l'operació Pretòria de corrupció urbanística.\nEn aquesta resolució, el jutge de l'Audiència Nacional diu que Emili Mas va participar en reunions amb l'alcalde de Santa Coloma, Bartomeu Muñoz, i el suposat cervell de la trama de corrupció urbanística, Luis García, tots dos empresonats, que van derivar en l'elaboració de factures falses per desviar 1,3 milions d'euros de fons de la Unió Europea.\nEn un comunicat, l'Incasòl, que depèn del departament de Política Territorial i Obres Públiques, que dirigeix el conseller Joaquim Nadal, ha assenyalat que les actuacions revisades fins al moment són "perfectament regulars i d'acord amb el procediment administratiu". Sobre la referència d'Emili Mas a la resolució de Garzón, l'Incasòl reitera que de la lectura del document "no es deriva cap acusació contra el gerent".\nEl jutge Garzón considera que, segons es desprèn dels contactes entre Luis García, l'alcalde, els seus col·laboradors i el contacte de l'Incasòl, l'Ajuntament de Santa Coloma va modificar suposadament la destinació dels fons de cohesió de la Unió Europea o va emprar una suma menor a la declarada en realitzar pagaments relacionats amb unes expropiacions a Santa Coloma, als carrers de Sardana i de Sant Pasqual. La gestió corresponia a Gramepark.\nL'Incasòl subratlla en aquest sentit que "no té cap mena de participació ni interessos patrimonials de cap tipus" en aquestes actuacions, i es desmarca així mateix del possible desviament de fons de cohesió a què fa referència el jutge Garzón.\n"L'Institut Català del Sòl no és receptor ni emissor de documents de cap tipus, ja que no té res a veure amb la gestió dels fons de cohesió europeus ni amb els treballs que es realitzen en aquests carrers", remarca l'ens. També reitera la seva "màxima disponibilitat" a col·laborar amb l'administració de justícia "en tot allò que sigui necessari".


Folwark Na Półwyspie Nowe Worowo Polònia - Ofertes d'hotels amb els MILLORS DESCOMPTES EN LÍNIA\nUraz 4, Nowe Worowo, Nowe Worowo, Polònia, 78-523 - Veure al mapa\nMés informació sobre Folwark Na Półwyspie\nSi el que està buscant és per un hotel ben situat a Nowe Worowo, no busqui més enllà de Folwark Na Półwyspie. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Folwark Na Półwyspie és compromet a que la seva estada sigui el més còmoda possible. L'hotel ofereix accés a una gran gama de serveis, inclosos recepció 24 hores, instal.lacions per a minusvàl.lids, express check-in/check-out, magatzem d'equipatge, transport hotel/aeroport.\nGaudiu de les comoditats d'alta gama com ara calefacció, escriptori, balcó/terrassa, aparell de televisió LCD/pantalla de plasma, cuina americana per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, Folwark Na Półwyspie és una selecció idònia per a la vostra estada a Nowe Worowo.


Plens Oberts - Cardedeu :: Validació de l’acord relatiu a l’aprovació de l’estudi sobre la modificació de les tarifes del servei municipal d’abastament d’aigua potable, aprovat per Decret d’alcaldia de data 25/03/2013\nValidació de l’acord relatiu a l’aprovació de l’estudi sobre la modificació de les tarifes del servei municipal d’abastament d’aigua potable, aprovat per Decret d’alcaldia de data 25/03/2013.\nAtès que per Decret d’Alcaldia de data 25 de març de 2013, no 2013/185, s’ha resolt aprovar l’estudi sobre la modificació de les tarifes del servei municipal d’abastament d’aigua potable prestat en règim de concessió per Aigües Potables i Millores de Cardedeu, S.A.\nAtès que l’apartat segon de l’esmentat decret indicat que cal elevar l’acord precedent al Ple, per a què el ratifiqui en la primera sessió que es celebri.\nVist l’informe jurídic de la Tècnica d’administració general, amb el vist-i-plau del Cap de Serveis Generals, de data 10 de maig de 2013.\nArticle 299 i concordants del Reglament d’Obres, Activitats i Serveis dels ens locals (ROAS), aprovat pel Decret 179/1995, de 13 de juny. Articles 2 i 3 del decret 149/1988, de 28 d’abril, sobre el règim procedimental dels preus autoritzats i comunicats.\nVist el dictamen favorable de la Comissió Informativa del dia 23/05/2013, per tot això, el Ple de l’Ajuntament adopta els següents ACORDS:\nVALIDAR el Decret de l’Alcaldia no 2013/185, de data 25/03/2013, d’aprovació de l’estudi sobre la modificació de les tarifes del servei municipal d’abastament d’aigua potable, que transcrit literalment diu:\n“Decret no 2013/185\nU.T.: Àrea Econòmica\nDictamen relatiu a la revisió de tarifes del servei de subministrament d’aigua potable al municipi de Cardedeu, en relació al procediment per la modificació de tarifes d’un Servei de competència local subjecta al règim d’autorització prèvia.\nL’entitat Aigües Potables i Millores de Cardedeu, S.A., actual concessionària del servei de subministrament d’aigua potable a Cardedeu, va presentar en data 13/02/2013 i amb registre d’entrada 1.562, sol·licitud de revisió de tarifes del servei de subministrament d’aigua potable al municipi de Cardedeu.\nPer Decret d’Alcaldia núm. 2013/131, de 8 de març, es va sol·licitar a la concessionària diversa documentació justificativa i complementària a la sol·licitud inicialment presentada, la qual fou aportada en data 21/3/2013.\nVist que, per tal de valorar la proposta d’augment de tarifes del servei l’Ajuntament va contractar l’elaboració d’un estudi tècnic i, en relació al mateix, informe del Cap de Serveis Econòmics, els quals van ser emesos en data 25/3/2013 i formen part del corresponent expedient administratiu.\nAtès que, dels documents analitzats i les comprovacions efectuades, tant l’estudi tècnic com l’informe esmentats conclouen que és procedent un augment de la tarifa mitjana del servei de subministrament d’aigua potable a Cardedeu d’un 3,41%.\nAtès que d’acord a l’article 3 i 7.2 del Decret 149/1988, de 28 d’abril, sobre el règim procedimental dels preus autoritzats i comunicats, el termini perquè el Ple expressi la seva conformitat o disconformitat amb la sol·licitud formulada per la concessionària expira avui mateix, i el sentit del silenci administratiu és positiu en tant s’entendrà favorable a la sol·licitud presentada per la concessionària.\nValorant les repercussions que aquest fet té sobre el conjunt de la ciutadania del municipi de Cardedeu, l’Alcaldia creu oportú emetre el present dictamen en exercici de la competència que li atribueix l’article 21.1 k) de la Llei Reguladora de les Bases del Règim Local, en virtut de la qual li correspon, en cas d’urgència, l’exercici de les accions administratives i la defensa de l’Ajuntament que en matèries que siguin competències del Ple, donant compte al mateix en la primera sessió que se celebri per la seva ratificació.\nAtès allò disposat per l’article 3 del Decret 149/1988, de 28 d’abril, sobre el règim procedimental dels preus autoritzats i comunicats, i en ús de la competència que m’atribueix l’article 21.1 k) de la Llei Reguladora de les Bases del Règim Local,\nPrimer.- APROVAR, d’acord amb l’informe del Cap de Serveis Econòmics emès el 25/3/2013, l’estudi sobre la modificació de les tarifes del servei municipal d’abastament d’aigua potable prestat en règim de concessió per Aigües Potables i Millores de Cardedeu, S.A., el qual conclou que escau un increment sobre la tarifa mitjana d’un 3,41%.\nSegon.- ELEVAR l’acord precedent al Ple, perquè el ratifiqui en la primera sessió que se celebri.\nTercer.- NOTIFICAR a la Comissió de Preus de Catalunya d’aquesta resolució, als efectes que s’estimin oportuns d’acord amb l’art. 6.2 de la Decret 149/1988, de 28 d’abril, sobre el règim procedimental dels preus autoritzats i comunicats.\nQuart.- NOTIFICAR a Aigües Potables i Millores de Cardedeu, S.A. del contingut del present Decret.\nCardedeu, a 25 de març de 2013. L’alcaldessa, Calamanda Vila Borralleras. En dono fe, el secretari, Jaume Miró Herms.